Source: http://pecsitorvenyszek.birosag.hu/sajtoszoba?page=3
Timestamp: 2018-02-18 20:02:51
Document Index: 27675819

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A Pécsi Járásbíróság 2017. november 30-án kihirdetett ítéletével M. A. I.r. és K. G. II.r. vádlottakat társtettesként elkövetett súlyos testi sértés bűntette miatt 4-4 hónap börtönbüntetésre ítélte, melynek végrehajtását mindkét vádlott vonatkozásában 2 év próbaidőre felfüggesztette.
A Pécsi Járásbíróság 2017. november 24-én kihirdetett ítéletével K. M. vádlottat a bűncselekmény felismerésére vagy elhárítására, idős koránál vagy fogyatékosságánál fogva korlátozottan képes személy sérelmére elkövetett rablás bűntette miatt 4 év fegyházbüntetésre és 5 év közügyek gyakorlásától eltiltásra ítélte.
A Pécsi Járásbíróság 2017. november 24-én elrendelte egy abonyi férfi előzetes letartóztatását egy hónapra, több embernek segítséget nyújtva elkövetett embercsempészés bűntette alapos gyanúja miatt.
Előzetes letartóztatás jármű önkényes elvételének bűntette és más bűncselekmények miatt
A Pécsi Járásbíróság 2017. november 23-án elrendelte egy férfi előzetes letartóztatását egy hónapra jármű önkényes elvételének bűntette, rongálás vétségének és többrendbeli, részben folytatólagosan, kisebb értékre elkövetett lopás vétségének alapos gyanúja miatt.
Ítélet környezetkárosítás bűntette miatt
A Pécsi Járásbíróság 2017. november 21-én kihirdetett ítéletével Sz. L. vádlottat környezetkárosítás bűntette miatt 48 óra fizikai természetű közérdekű munkára és 300.000 forint pénzbüntetésre ítélte, valamint kötelezte a felmerült bűnügyi költség megfizetésére.
Előzetes letartóztatás elrendelése embercsempészés bűntette miatt
A Pécsi Járásbíróság 2017. november 17-én elrendelte egy szerb férfi előzetes letartóztatását egy hónapra, több személynek segítség nyújtva elkövetett embercsempészés bűntette alapos gyanúja miatt.
Előzetes letartóztatás jelentős kárt okozó rongálás bűntette és más bűncselekmények miatt
A Pécsi Járásbíróság 2017. november 17-én elrendelte egy nagykátai férfi előzetes letartóztatását 5 rendbeli rongálás bűntettének alapos gyanúja miatt egy hónapra.
Ítélet súlyos testi sértés bűntettének kísérlete és rongálás bűntette miatt
A Pécsi Járásbíróság 2017. november 14-én kihirdetett ítéletével Sz. A. pécsi férfit súlyos testi sértés bűntettének kísérlete és rongálás bűntette miatt 9 hónap börtönben végrehajtandó szabadságvesztésre és 2 év közügyek gyakorlásától eltiltásra ítélte.
Előzetes letartóztatás személyi szabadság megsértésének bűntette és más bűncselekmények miatt
A Pécsi Járásbíróság 2017. november 10-én elrendelte el komlói férfi előzetes letartóztatását személyi szabadság megsértésének bűntette és emberi méltóságot sértő szeméremsértés vétsége, valamint 3 rendbeli szeméremsértés vétsége alapos gyanúja miatt.